Xi Jinping

Xi Jinping (pronunciación AFI: [ɕɨ̌ t͡ɕînpʰǐŋ]; ; Pequín, 15 juñu de 1953) es un políticu dela Repúbrica Populal China, el lídel chinu más recienti, eligíu el 15 noviembri de 2012 ena tripli hunción de Segretariu General del Partíu Comunista Chinu, vicepresienti dela Repúbrica Populal China i presienti dela Comisión Milital Central. Dendi el 14 marçu de 2013 hue eligíu presidenti dela Repúbrica Populal China.

En 2011 era primel secretariu del Segretariau del Partíu Comunista Chinu, vicepresienti de China i vicepresienti dela Comisión Milital Central dela Repúbrica Populal China, retol dela Escuela Central de Partíu i el númiru 6 nel Comité Políticu Executivu del PCC.

Iju del veteranu comunista Xi Zhongxun, Xi Jinping tuvu al prencipiu dela su carrera política huncionis de direción especialmenti ena provincia de Fujian, endispués de lo qual hue nombrau primel segretariu de partíu ena provincia de Zhejiang. Posteriolmenti, quandu Chen Liangyu hue despedíu del su cargu, asumió la hunción de primel segretariu de partíu en Shanghai. Conocíu pola su política un tantu liberal, la su atitú dura contra la corrución i las sus ideas abiertas respetu alas rehormas políticas i económicas,by Jonathan Ansfield. 22 December 2007. «Xi Jinping: China’s New Boss And The ‘L’ Word». Newsweek. Consultau el 20 October 2010. Archivau dendi l'original el 2010-01-15.  la combinación de puestus lo hazin un sucessol probabli del ogañu segretariu general i presienti Hu Jintao i el dirigenti dela quinta generación de dirigentis chinus.«deckblatt-ca-data sup-form.pdf» (PDF). Consultau el 20 October 2010. Archivau dendi l'original el 2012-02-17. 

 Biografía  
 Niñés i joventú 
Xi Jinping tuvu nacencia el 15 de juñu de 1953 en Pequín, nuna familia provenienti dela comarca almenistrativa de Fuping, ena región de Shaanxi. Es el iju más nuevu de Xi Zhongxun, unu delos hundaoris del movimientu de guerrilla comunista ena provincia de Shaanxi, nel norti de China, que endispués sedría viceprimel-ministru. Duranti la Revolución Coltural, quandu Xi tinía 10 añus, el su pairi hue perseguíu, enviandu-li a trebajal a una fábrica en Luoyang, siendu en 1968 encarcelau. Sin la proteción del su pairi, en 1969 Xi hue enviau a labutal al puebru de Liangjiahe, ena comarca almenistrativa de Yanchuan (Shaanxi). Tiempu endispués, se hizu segretariu de partíu del equipu de produción.

Dessistin algunas dudas sobri los sus estudius, porque se crei qu'avría entrau ena nuversidá sin avel acabau el bachilleratu, i qu'avria recebíu el dotorau sin avel hechu dantis un máster.«Power Players: Xi Jinping». Apac2020.the-diplomat.com. Consultau el 20 d'otubri de 2010. Dendi 1979 ata 1982 hue segretariu d'un antiguu subordinau del su pairi, Geng Biao, que n'aquel tiempu era viceprimel-ministru del Conseju d'Estau dela Repúbrica Populal China i segretariu general dela Comisión Milital Central.

 Ascensu  
Xi entró enas filas dela Unión dela Joventú Comunista China en 1971 i nel Partíu Comunista Chinu en 1974. En 1982 hue enviau ala comarca almenistrativa de Zhengding ena región de Hebei comu segretariu de partíu. Xi labutó en 4 províncias: Shaanxi, Hebei, Fujian i Zhejiang.

Xi acupó puestus de direción nel comité de partíu monecipal de Fuzhou, i se hizu retol dela Escuela de Partíu de Fuzhou en 1990. En 1999 hue ascendíu al puestu de vicegobernaol dela provincia de Fujian, i un añu endispués se hizu gobernaol. Allí hizu esfuerçus p'atrael enversionis de Taiwán i alentó la economía de mercau. En hebreru de 2000 hue llamau juntu col segretariu de partíu dela provincia, Chen Mingyi, anti los 4 biembrus del Comité Políticu Executivu: el segretariu general i presienti Jiang Zemin, el primel ministru Zhu Rongji, el vicepresidenti Hu Jintao, el xefi dela Comisión de Desciplina de partíu Wei Jianxing pa dal espricacionis sobri el Escándalu Yuanhua.Xiao Yu, Fujian leaders face Beijing top brass, South China Morning Post, 18 hebreru 2000

En 2002 Xi hue nombrau pa puestus de responsabiliá ena provincia de Zhejiang, convirtiéndu-si endispués en segretariu de partíu dela provincia, endispués de sel gobernaol enterinu duranti varius mesis. Xi se hizu endispués biembru suplenti del XV Comité Central del PCC i biembru plenu del XVI Comité Central. Ena provincia de Zhejiang tuvu una actitú entransigenti contra la corrución, hechu que hizu llamal l'atención delos lídelis chinus.

Comu resultau dela destitución del segretariu de partíu Chen Liangyu de Shanghai en setiembri de 2006 debíu a un escándalu relacionau colas pensionis socialis, Xi hue nombrau nel su lugal en marçu de 2007.

 Biembru del Comité Políticu Executivu i vicepresienti  
El nombramientu de Xi pal puestu de segretariu de partíu en Shanghai hue enterpretau comu un primel pasu ena su carrera comu unu delos lídelis dela quinta generación de dirientis chinus. Estu fue sorrayau pol su nombramientu comu unu delos 9 biembrus del Comitè Pulíticu Executivu del PCC nel XVII Congresu del PCC en otubri de 2007. El 15 de marçu de 2008, con ocasión del XI Congressu Nacional Populal, Xi hue eligíu vicepresidenti dela Repúbrica Populal Chinesa."Hu Jintao reelected Chinese president", Xinhua (China Daily), 15 marçu 2008.

Amás, hue nombrau retol dela Escuela Central de Partíu, el enstitutu d'educación ideológica del PCC. Endispués del terramotu de Sichuan, Xi vesitó las regionis afetás en Shaanxi i Gansu. Endispués d'acabal los Juegus Olímpicus de Pequín 2008, Xi hue nombrau pal puestu de presienti del comité pal 60 anivelsariu dela hundación dela Repúbrica Populal China.

 Vesitas  
La su primel vesita al estraneru endispués del su nombramientu comu vicepresidenti fue a Corea del Norti, Mongolia, Arabia Saudita, Qatar i Yemen del 17 al 25 de juñu de 2008.«Vice-President Xi Jinping to Visit DPRK, Mongolia, Saudi Arabia, Qatar and Yemen». Mfa.gov.cn. 5 June 2008. Consultau el 20 October 2010. En hebreru de 2009, comu vicepresidenti dela RPC, vesitó América Latina: Méjicu, Jamaica, Colombia, Venezuela i Brasil. Del 7 al 21 d'otubri de 2009 Xi vesitó Bélgica, Alemaña, Bulgaria, Hungría i Rumanía.«Vice President Xi Jinping to visit Belgium, Germany, Bulgaria, Hungary and Romania and attend Europalia Chinese Art Festival and China's Guest-of-Honor Activities in Frankfurt Book Fair». Mfa.gov.cn. 10 October 2009. Consultau el 20 October 2010. Xi vesitó Japón, Corea del Sul, Camboya i Myanmar del 14 al 22 de diziembri de 2009.http://home.kyodo.co.jp/modules/fstStory/index.php?storyid=475518 [aviá muertu]

 Huturu políticu  
Ena lista Time 100 de 2009, Xi hue nombrau una delas pressonas más enflujentis del mundu.«The 2009 Time 100». Time. 30 April 2009. Consultau el 2011-01-28. Archivau dendi l'original el 2012-03-28.  La revista británica New Statesman crasificó a Xi Jinping nel puestu 4 entri las pressonas más enflujentis del mundu del añu 2010 ("The World's 50 Most Influential Figures 2010").«4. Xi Jinping - 50 People Who Matter 2010». New Statesman. UK. Consultau el 4 October 2010.

El 18 d'otubri de 2010 Xi fue nombrau vicepresidenti dela Comisión Milital Central del PCC, un puestu que tamién tuvu Hu Jintao en 1999 dantis de convertil-se en secretariu general del PCC.Demick, Barbara. 19 October 2010. «Xi Jinping on track to become China's next president». Los Angeles Times. Consultau el 19 October 2010.Sainsbury, Michael. 19 October 2010. «China vice-president Xi Jinping one step from the top job». The Australian. Consultau el 19 October 2010.Tsang, Steve. 18 October 2010. «China's succession 'arrangement'». BBC News. Consultau el 19 October 2010.Fang, Yang. 18 October 2010. «Xi Jinping appointed vice-chairman of Central Military Commission». Xinhua News Agency. Consultau el 19 October 2010.

El 15 de noviembri de 2012 fue nombrau ena hunción de secretariu general del Partíu Comunista Chinu i presidenti dela Comisión Milital Central del PCC.

 Familia  
Xi se casó en segundas nucias cola cantora de música populal del exércitu Peng Liyuan (彭丽媛) en 1987.Magnier, Mark. 23 October 2007. «China's 'fifth generation' of leaders reflects nation's shifts». Los Angeles Times. Consultau el 21 December 2009. Peng Liyuan era más conocía pal púbricu que Xi dantis de qu'él acupara huncionis a nivel nacional. Tienin juntus una ija llamá Xi Mingze (习明泽), cuyu moti es Xiao Muzi (小木子)«习近平 彭丽媛：携手19年 家有小女习明泽(translation:Xi Jinping and Peng Liyuan: tied the knot for 19 years, had bred a daughter named Xi Mingze)» (en chinu). Xinhua News Agency., que s'enscrebió ena Nuversidá americana de Harvard ena toñá de 2010 con un seudónimu.Liu, Melinda. 18 January 2011. «Can't we just be friends?». Newsweek. Consultau el 19 January 2011.

Peng lo descrebió comu moderau, labutaol i pragmáticu.«». BBC News.

 Referencias  

 Bibliografía 

Artículu en International Herald Tribune, 24 jeneru 2011, p. 1 i 3

 Atijus p'ahuera 

Notícias sobri Xi Jinping en China Digital Times

Biografía en www.chinavitae.com 

artículu destacau sobri Xi, 29 setiembri 2012

A Louie & Associates Articles - President Hu's Top 4 Aides (2007) 

U.S. Embassy Beijing, Retratu de Xi Jinping , vía United States diplomatic cables leak

Osnos, Evan, "China’s Valentine’s Day in Washington", The New Yorker, 14 hebreru 2012. Reseña de comentarius ena vesita de Xi.

Vídiu d'Internet en chinu: Xi Jinping ataca alos estranerus pol entremetel-se enos asuntus de China

U.S. Embassy Beijing, Retratu de Xi Jinping 

¿Un nuevu enfoqui de China? , 20 mayu 2013, Jaswant Singh, România liberă